Қонуни Ҷумҳурии Тоҷикистон

Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи сайёҳӣ»

**Моддаи 1**. Ба Қонуни Ҷумҳурии Тоҷикистон «Дар бораи сайёҳӣ» аз 4 июли соли 2020 (Ахбори Маҷлиси Олии Ҷумҳурии Тоҷикистон, с. 2020, №7-9, мод. 624) тағйиру иловаҳои зерин ворид карда шаванд:

1. Дар моддаи 1:

- сархатҳои даҳум ва ёздаҳум бо мазмуни зерин илова карда шаванд:

«**- сайёҳии кӯдакона –** сайёҳии муташаккилонаи шахсони ноболиғ;

**- сайёҳии ҳаваскорӣ** – сайёҳие, ки мустақилона ташкил карда мешавад;».

2. Дар матни моддаи 2 калимаи «намудааст» ба калимаи «кардааст» иваз карда шавад.

3. Ба моддаи 5 сархати чорум бо мазмуни зерин илова карда шавад:

«- шаффофият ва ошкорбаёнӣ дар соҳаи сайёҳӣ;».

4. Ба қисми 2 моддаи 6 сархати даҳум бо мазмуни зерин илова карда шавад:

«- кӯдакона;».

5. Ба моддаи 7 сархати сеюм бо мазмуни зерин илова карда шавад:

«- амалӣ намудани ҳамкориҳои байналмилалӣ;».

6. Дар моддаи 8:

- ба сархати дуюм пас аз калимаҳои «рушди соҳаи сайёҳӣ» калимаҳои «, аз ҷумла сайёҳии деҳотӣ, сайёҳии кӯдакона ва сайёҳии ҳаваскорӣ» илова карда шаванд;

- сархати чорум дар таҳрири зерин ифода карда шавад:

«- таҳия ва тасдиқи қоидаҳои омода ва амалӣ намудани хатсайрҳои сайёҳӣ;»;

- сархатҳои панҷум, шашум ва ҳафтум бо мазмуни зерин илова карда шаванд:

«- амалӣ намудани назорат тибқи қонунгузорӣ дар соҳаи низоми иҷозатдиҳӣ;

- тарғиб ва ташвиқи иқтидорҳои сайёҳии Тоҷикистон дар дохил ва хориҷи кишвар;

- расонидани ёрии методӣ ва машваратӣ ба субъектҳои соҳаи сайёҳӣ;»;

- сархати дувоздаҳум дар таҳрири зерин ифода карда шавад:

«- сертификатсияи маҳсулоти сайёҳӣ, мол ва хизматрасонии фаъолияти субъектони сайёҳии Ҷумҳурии Тоҷикистон;»;

- ба сархати сенздаҳум пас аз калимаҳои «хизматрасонии сайёҳӣ» калимаҳои «ва ассотсиатсияҳои онҳо» илова карда шаванд.

7. Моддаи 14 дар таҳрири зерин ифода карда шавад:

«**Моддаи 14. Додани ҳуҷҷатҳои хусусияти иҷозатдиҳидошта дар соҳаи сайёҳӣ**

Додани ҳуҷҷатҳои хусусияти иҷозатдиҳидошта дар соҳаи сайёҳӣ тибқи Қонуни Ҷумҳурии Тоҷикистон «Дар бораи низоми иҷозатдиҳӣ» амалӣ карда мешавад.».

8. Ба моддаи 16 қисми 3 бо мазмуни зерин илова карда шавад:

«3. Таснифи объектҳои саноати сайёҳӣ ва ба онҳо додани категорияҳо ба таври ихтиёрӣ сурат мегирад.».

9. Дар қисми 3 моддаи 19 калимаи «аҳамияти» ба калимаи «аҳаммияти» иваз карда шавад.

10. Моддаи 27 дар таҳрири зерин ифода карда шавад:

«**Моддаи 27. Операторони сайёҳӣ ва агентҳои сайёҳӣ**

1. Операторони сайёҳӣ бо мақсади омода, паҳнкунӣ ва фурӯши бастаи сайёҳӣ ё амалӣ намудани хизматрасонии сайёҳӣ тибқи қонунгузории Ҷумҳурии Тоҷикистон фаъолият менамоянд.

2. Агентҳои сайёҳӣ бо мақсади фурӯши маҳсулот ва паҳнкунии бастаҳои сайёҳӣ тибқи қонунгузории Ҷумҳурии Тоҷикистон фаъолият менамоянд.

3. Операторони сайёҳӣ ва агентҳои сайёҳӣ хизматрасонии сайёҳиро ба сайёҳон дар асоси шартнома ба роҳ мемонанд**.** Дар шартнома инҳо дарҷ карда мешаванд:

- ном, маҳалли ҷойгиршавӣ ва почтаи электронии оператори сайёҳӣ, агенти сайёҳӣ;

- маълумот дар бораи сайёҳ;

- номгӯйи хизматрасониҳое, ки ба бастаи сайёҳӣ дохил мешаванд;

- тавсиф ва арзиши бастаи сайёҳӣ;

- тартиби пардохт, санаи оғоз ва анҷоми саёҳат;

**-** асосҳо вашартҳоитағйирва қатъи шартнома**;**

- тартибиҷуброни зарарба сайёҳ;

- муқаррарот оид ба додани роҳхати сайёҳӣ;

- ҳолатҳои рафънопазир ва талаботи дигари пешбининамудаи қонунгузории Ҷумҳурии Тоҷикистон;

- муқаррароти дигаре, ки ба қонунгузории Ҷумҳурии Тоҷикистон мухолиф нестанд.».

11.Ба қисми 2 моддаи 28 сархатҳои якум ва дуюм бо мазмуни зерин илова карда шаванд:

«- дарамалигардониибарномаҳои давлатӣ ва дигар чорабиниҳои марбут ба рушди сайёҳӣ иштирок кунанд;

- барои рушди соҳаи сайёҳӣ ба мақоми ваколатдори давлатӣ таклифҳо манзур намоянд;».

12. Ба қисми 2 моддаи 29 сархати панҷум бо мазмуни зерин илова карда шавад:

«- дар сурати ба таври номатлуб иҷро гардидани шартҳои шартномаи хизматрасонии сайёҳӣ ҷуброни зарари ба ӯ расонидашударо талаб намояд;».

13. Моддаи 331 бо мазмуни зерин илова карда шавад:

«**Моддаи 331. Кластерҳои сайёҳӣ**

1. Кластерҳои сайёҳӣ маҷмуи субъектҳои хизматрасонии сайёҳӣ мебошанд, ки бинобар наздикии ҳудудҳо ва вобастагии кориашон ба ҳам алоқаманд буда, барои қонеъ гардонидани талабот ба хизматрасониҳои сайёҳӣ дар ҳудуди як ё якчанд минтақаи кишвар ҷойгир карда мешаванд.

2. Кластерҳои сайёҳӣ барои омода, паҳнкунӣ ва фурӯши бастаҳои сайёҳӣ, пешниҳоди хизматрасониҳоимаҷмуиисайёҳӣ**,** баланд бардоштани рақобатпазирӣ ва сифатихизматрасонии сайёҳӣ фаъолиятменамоянд**.**».

14. Ба моддаи 34 қисми 3 бо мазмуни зерин илова карда шавад:

«3. Маблағгузории грантӣҷиҳатирушди инфрасохтор,ташвиқ,баланд бардоштани сифати хизматрасониҳо, рушди сайёҳии минтақавӣ, омода намудани маҳсулоти самтҳои афзалиятнок, ҷорӣ намуданинавоварӣва таҳқиқот, омода кардани кадрҳои баландихтисос барои соҳа амалӣ кардамешавад.».

**Моддаи 2**. Қонуни мазкур пас аз интишори расмӣ мавриди амал қарор дода шавад.

**Президенти Ҷумҳурии Тоҷикистон Эмомалӣ Раҳмон**

**ш. Душанбе, 13 ноябри соли 2024, №2104**

Қарори

Маҷлиси миллии

Маҷлиси Олии Ҷумҳурии Тоҷикистон

**Дар бораи Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи сайёҳӣ»**

Мутобиқи моддаи 60 Конститутсияи Ҷумҳурии Тоҷикистон Маҷлиси миллии Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи сайёҳӣ» ҷонибдорӣ карда шавад.

**Раиси Маҷлиси миллии Маҷлиси Олии**

**Ҷумҳурии Тоҷикистон Рустами Эмомалӣ**

**ш. Душанбе, 5 ноябри соли 2024, №548**

Қарори

Маҷлиси намояндагони

Маҷлиси Олии Ҷумҳурии Тоҷикистон

**Дар бораи қабул кардани Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи сайёҳӣ»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи сайёҳӣ» қабул карда шавад.

**Раиси Маҷлиси намояндагони**

**Маҷлиси Олии Ҷумҳурии Тоҷикистон М. Зокирзода**

**ш. Душанбе, 19 июни соли 2024, №1382**